આજે ધનતેરસને સોમવારે શહેરમાં અનેક પરિવારોમાં સુખ-સમૃદ્ધિની કામના સાથે લક્ષ્મીપૂજન કરશે તો ઘરઆંગણે રંગોળી કરી, દીપ પ્રગટાવીને પર્વનો ઉજાસ અને રંગો રેલાવશે. પર્વની ઉજાણી માટે બજારોમાં રંગોથી માંડીને મિઠાઇઓ સુધીની ખરીદી માટે ભીડ ઉમટશે, લોકો શુકનમાં સોનું ખરીદશે, અને બજારમાં ધનનો પ્રવાહ (મનિ સરક્યુલેશન) વધશે. અનેક લોકો ગિફ્ટ-વસ્તુઓની વહેંચણી કરીને લોકો પર્વની ખુશાલી રેલાવશે ધનતેરસે લક્ષ્મીપૂજનનું વિશેષ મહત્વ હોવાથી અનેક લોકો સાંજે ઘરેણા, ચલણી નોટો અને ધનનું પૂજન કરશે.